Diari Oficial de la Generalitat Valenciana


Sumari del DOGV 6674, del 20-12-2011 (2011/12080)

Notificació de la sentència dictada en el judici ordinari número 1929/2008.
---------------------------------------------------------------------------

### Dades del document

Número de DOGV
:   6674

Data del DOGV
:   20-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12024


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici ordinari número 1929/2008. [2011/12651]  
Procediment ordinari 001929/2008-H   
Demandant: la Comunitat de Propietaris d'Apartaments Don Pepe.  
  
Procuradora: M.ª Carmen Linares Beltrán.   
Demandat: Baidiber, SL.  
Procurador/a: -   
Alexandre Ros Ros, secretari d'aquesta ciutat i partit, faig saber   
  
Que en el judici a què es fa referència més amunt s'ha dictat la sentència de data 23 de novembre de 2011, que té l'encapçalament i la dispositiva que, literalment, són com segueix:  
«Sentència número 224/2011  
Castelló de la Plana, 23 de novembre de 2011   
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist les actuacions de judici ordinari número 1929/2008, promogut per la procuradora dels tribunals Carmen Linares Beltrán, en representació de la Comunitat de Propietaris dels Apartaments Don Pepe, dirigit per la lletrada Rosario Balaguer Beltrán, contra Baydiber, SL (en rebel·lia), d'acord amb els següents:  
  
Dispositiva  
Estime íntegrament la demanda interposada per la procuradora dels tribunals Carmen Linares Beltrán, en nom i representació de la Comunitat de Propietaris dels Apartaments Don Pepe, situats a Benicàssim (Castelló), carrer del Palmerar, número 12, contra Baydiber, SL.  
  
1. Condemne la demandada a pagar a l'actora la suma de 10.233,33 €, més l'interés legal des del dia 20 de maig de 2008, data de la presentació de l'escrit inicial del procediment admonitori. Aquest rèdit s'incrementarà en dos punts des de la data d'aquesta resolució fins a la seua completa execució, tal com estableix l'article 576 de la Llei d'Enjudiciament Civil. 2. Condemne la part demandada al pagament de les costes processals causades.   
Notifiqueu aquesta resolució a les parts en els termes acordats, i se'ls adverteix que s'hi pot interposar un recurs d'apel·lació en contra, que s' interposa davant d'aquest Jutjat dins del termini de 20 dies comptador des de l'endemà a la notificació, in s'exposen les al·legació en què es base la impugnació, a més de citar la resolució objecte d'apel·lació i els pronunciaments a impugnar. De conformitat amb el que estableix la disposició addicional 15a de la Llei Orgànica del Poder Judicial -introduïda per la Llei Orgànica 1/2009, de 3 de novembre-, per a recórrer, la part recurrent haurà de constituir un dipòsit per un import de 50 euros, que es consignarà en el compte de consignacions d'aquest Jutjat, sense que es puga considerar preparat el recurs si el dipòsit no està constituït. Estan exempts de constituir el dipòsit: el Ministeri Fiscal, l'estat, les comunitats autònomes, les entitats locals i els organismes autònoms que en depenen.   
Aquesta és la meua sentència, de la qual es deixarà una testimoniança en les actuacions, que, jutjant definitivament en primera instància, pronuncie, mane i firme.  
Publicació. Aquesta sentència la feta, llegida i publicada el magistrat que la firma, mentre celebrava audiència pública en el dia de la seua data, i assistit per mi, el secretari judicial. En done fe».  
  
Atés que es desconeix el domicili o la residència actuals de l'entitat demandada Baydiber, SL, de conformitat amb el que disposa l'article 497 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de l'esmentada sentència.   
  
  
Castelló de la Plana, 23 de novembre de 2011.- El secretari: Alexandre Ros Ros.